**Pasaka**

Droši vien tā pasaka bija,

Jo īstenība tā nevar būt...

Rūķīšu mājiņā rūķīši mazi

Atveda ciemos tevi pie manis.

Zvaigznes aiz brīnumiem zemē krita

Mums pie kājām un dega kā sveces.

Rūķīši stāstīja pasakas jaukas

Mums par laimi un mīlestību.

Gauja sūtīja baltbaltu miglu,

Lai tā aizsedz no skauģu acīm.

Darba vīrs dzenis sirmajā eglē

Liecībai iekala mūsteiktos vārdus.

Tūkstots un viena nakts tonakt bij’ mūsu

Tikai līdz rītam, līdz saules lēktam.

Droši vien tā pasaka bija,

Jo īstenība tā nevar būt.